作者:李君行
標題:沁園春
內容:三島十洲，移掇者誰，玉城稚仙。解運詩之巧，裁山剪水，用詩之力，斡地迴天。大笑宋初，秀才屋子，著不得官家十萬錢。又誰說，李膺豪放，門號龍門。我家呼喝山川。道今日山春鶯已遷。汝南山頂上，虎毋久臥，秀溪底下，龍莫長眠。打起精神，護持詩府，推出詩城障山邊。山川道，如稚仙肯出，當拜君言。